Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 1994. évi LXIV. törvény ( a továbbiakban: Pttv.) rendelkezései:
Paragraph Index: 342

„17. § (1) A képviselõ-testület a tiszteletdíj mértékét, a természetbeni juttatást rendeletben szabályozhatja.” III. Az indítvány megalapozott. Az indítványozó a beadványát alkotmányjogi panasznak jelölte, tartalmában azonban alkotmányellenes mulasztás megállapítását kérte, az Alkotmánybíróság az indítványt annak tartalma szerint bírálta el. Az önkormányzati képviselõk a választóktól kapott felhatalmazás alapján társadalmi megbízatásban látják el feladataikat. Az Alkotmánybíróság a 39/2001. (X. 19.) AB határozatában a következõket emelte ki: „Az önkormányzati képviselõi megbízatás társadalmi megbízatás. Az önkormányzati képviselõi munka eredményes ellátása érdekében az Ötv. több garanciát ad, fõként annak érdekében, hogy a társadalmi megbízatás ellátása miatt ne érje anyagi hátrány az önkormányzati képviselõt. Az Ötv. 20. § (2) bekezdése biztosítja azt, hogy az önkormányzati képviselõt a testületi munkában való részvételhez szükséges idõtartamra a munkahelyén fel kell menteni a munkavégzés alól, és az emiatt kiesett jövedelmét a képviselõ-testület megtéríti. A Pttv. pedig arról rendelkezik, hogy a képviselõ munkájával összefüggésben felmerült, az általa megelõlegezett és számlával igazolt, szükséges költségeit meg kell téríteni. ... Az Ötv. nem teszi ugyan kötelezõvé, de lehetõséget ad arra, hogy a képviselõ-testület tiszteletdíjat és természetbeni juttatást állapítson meg a képviselõknek és egyes választott tisztségeket betöltõknek. Korábbi határozatában az Alkotmánybíróság hangsúlyozta: ,A tiszteletdíj a

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes